คือหนูไม่ได้มีอะไรกับแฟน2-3 เดือนแล้ว แล้วเดือนที่ผ่านมา ปจด หนูมาวันที่1 แต่เดือนนี้ยังไม่มาเลยค่ะ
สวัสดีค่ะ หากหลังมีเพศสัมพันธ์ครั้งสุดท้าย มีเลือดประจำเดือนที่มาตรงรอบเดือนมาแล้ว ก็แสดงว่าน่าจะไม่ได้มีการตั้งครรภ์ค่ะการที่ประจำเดือนมาช้าเกิน 35 วันจากครั้งก่อน อาจมีสาเหตุนอกเหนือจากการตั้งครรภ์เช่น ฮอร์โมนจากรังไข่ไม่สมดุล มีถุงน้ำในรังไข่ พังผืดมดลูก โรคไทรอยด์ทำงานผิดปกติ ความเครียด ความกังวล เป็นต้นดังนั้นในกรณีนี้อาจจะซื้อชุดตรวจครรภ์ทางปัสสาวะมายืนยันเองเบื้องต้นก่อนได้ว่าไม่ตั้งครรภ์ ซึ่งชุดตรวจให้ผลบวกได้ตั้งแต่ 10-14 วันหลังปฏิสนธิ หากประจำเดือนขาดหายไปแล้ว น่าจะให้ผลตรวจที่แน่นอนได้ หากไม่ตั้งครรภ์จริง ประจำเดือนมาช้าควรไปพบแพทย์เพื่อหาสาเหตุเพิ่มเติมอื่นๆดังกล่าวไปค่ะ